Na osnovu Odluke o pokretanju postupka licitacije vozila u vlasništvu Grada Zenica, broj: 02-45-6919/23 od 03.04.2023. godine, Komisija za provođenje postupka licitacije vozila u vlasništvu Grada Zenica, objavljuje:

# JAVNI OGLAS

**za prodaju vozila u vlasništvu Grada Zenica putem licitacije**

# PREDMET PRODAJE

Grad Zenica putem javnog oglasa - licitacije prodaje vozilo sljedećih karakteristika:

|  |  |  |
| --- | --- | --- |
| 1. | MARKA I MODEL | **ŠKODA 791 FELICIA** |
| 2. | BOJA | crvena |
| 3. | BROJ ŠASIJE | TMBEHH614Y0009066 |
| 4. | ZAPREMINA MOTORA | 1896 |
| 5. | GODINA PROIZVODNJE | 1999 |
| 6. | STANJE (ispravno/neispravno) | ispravno |
| 7. | GORIVO (benzin/dizel) | dizel |
| 8. | BROJ VRATA | 5 |
| 9. | KLIMA (da/ne) | ne |
| 10. | PREĐENA KILOMETRAŽA | 221877 km |
| 11. | REGISTARSKA OZNAKA | odjavljeno |
| 12. | REGISTROVANO: | odjavljeno |

Početna cijena vozila je:

* ŠKODA 791 FELICIA – **721,00 KM**

# PRAVO UČEŠĆA

Pravo učešća na licitaciji imaju sva pravna i fizička lica, koja izvrše uplatu depozita u iznosu od 10% od početne vrijednosti vozila na depozitni račun Grada Zenica broj: 141-355-53200161-07, vrsta prihoda – 723139, otvoren kod BBI banke.

Zaposleni u Gradu Zenica i članovi njihove uže porodice nemaju pravo učešća na licitaciji.

# PREGLED VOZILA

Vozilo se može pogledati na adresi: parking ispred Vatrogasnog doma, Velikog sudije Gradeše br. 19 u Zenici, svaki radni dan u periodu od 08:00 do 16:00 sati, uz prethodnu telefonsku najavu kontakt osobi.

Kontakt osoba je Edin Karić, telefon: 061/997-085.

# DOSTAVLJANJE PONUDA

Ponude se dostavljaju u zatvorenoj koverti sa naznakom „NE OTVARAJ“ – Ponuda za prodaju vozila putem licitacije, navesti naziv vozila na koji se podnosi ponuda. Ponude se dostavljaju na propisanom obrascu koji će biti prilog javnog oglasa.

Ponude dostaviti lično na protokol Grada Zenica, Trg BIH 6, ili putem pošte na adresu Grad Zenica, Trg BIH 6, 72000 Zenica, Služba kabineta Gradonačelnika, najkasnije do **24.04.2023. godine do 11:00 sati.**

Sve ponude koje pristignu nakon isteka navedenog roka, neće se uzimati u razmatranje i biće vraćene neotvorene.

Javno otvaranje ponuda održat će se dana **24.04.2023. godine u 12:00 sati**, adresa: Grad Zenica, Trg BIH 6, 72000 Zenica, kancelarija 314.

# SADRŽAJ PONUDE

Ponuda sadrži:

* Podatke o fizičkom licu (ime i prezime, adresu i broj telefona, broj tekućeg računa i ovjerenu kopiju lične karte),
* Podatke o pravnom licu (naziv pravnog lica, adresu i broj telefona, ovjerenu fotokopiju rješenja o upisu u sudski registar ovjerenu od strane nadležnog organa ne stariju od tri mjeseca od dana predaje ponude, ime lica ovlaštenog za zastupanje u postupku licitacije, broj poslovnog računa),
* iznos ponude u konvertibilnim markama,
* Dokaz o uplati depozita.

Ponuda se dostavlja na propisanom obrascu (Prilog 1.)

Ukoliko ponuda ne bude sadržavala navedene podatke, ista će biti odbačena.

# POSTUPAK PRODAJE-LICITACIJE

Predsjednik komisije pristupa otvaranju prispjelih ponuda čiji se sadržaj unosi u Zapisnik koji sadrži: naziv ponuđača, redni broj prispjeća, marku i tip vozila, ponuđeni iznos i prihvatljivost ponude.

Osnovni kriterij za izbor najpovoljnijeg ponuđača je visina ponuđene cijene (najviša ponuđena cijena).

Ako se na poziv za određeno vozilo odazove samo jedan ponuđač sa prihvatljivom ponudom, Komisija ga proglašava pobjednikom licitacije.

Ako se prijave dva ili više ponuđača sa prihvatljivom ponudom i istom cijenom, koja je ujedno i najviša cijena ponude, predsjednik Komisije za te ponuđače otvara usmeno nadmetanje. Usmeno javno nadmetanje se provodi na način da je najmanji iznos povećanja ponude od 100 KM, a vremenski razmak izjašnjenja ne može trajati duže od pet minuta.

Pobjednikom usmenog javnog nadmetanja smatra se ponuđač koji je u postupku javnog nadmetanja ponudio najveći iznos za vozilo.

U slučaju da ponuđači ne žele izvršiti povećanje cijene usmenim javnim nadmetanjem, Komisija će proglasiti pobjednikom ponuđača koji je ranije dostavio ponudu po datumu i vremenu prijemnog štambilja Grada Zenica.

Nakon proglašenja pobjednika za putničko vozila koje je predmet prodaje, Komisija izrađuje zapisnik o toku licitacije. Zapisnik potpisuju svi članovi Komisije.

Komisija sačinjava odluku o prodaji vozila koju će putem pošte dostaviti svim učesnicima u postupku. Rok za izjavljivanje žalbe po navedenoj odluci je osam (8) dana po prijemu Odluke.

U slučaju da ne bude zaprimljena niti jedna ponuda, Grad Zenica donosi Odluku o poništenju postupka.

Ukoliko se na oglas za prodaju određenog vozila ili za određeni LOT ne odazove ili ne prijavi nijedan zainteresirani ponuđač, Grad Zenica će izvršiti novo raspisivanje javnog oglasa na prodaju, uzimajući u obzir da procijenjena vrijednost može biti umanjena maksimalno do 10%.

# OBAVEZE KUPCA

Po isteku roka za izjavljivanje žalbe, ponuđač čija ponuda bude izabrana kao najpovoljnija, biće pozvan na zaključenje ugovora.

Nakon obostranog potpisivanja ugovora, ponuđač je dužan u roku od dva dana uplatiti iznos do pune vrijednosti vozila (uračunavajući iznos depozita).

Sve poreze i troškove oko prenosa vlasništva snosi kupac.

Prodaja se vrši po načelu „viđeno-kupljeno“, bez naknadnih prigovora i žalbi koje se odnose na predmet prodaje, a primopredaja vozila će se izvršiti odmah po predočenju dokaza o izvršenoj uplati kupoprodajne cijene (ovjereni peti primjerak uplatnice).

Ako kupac odustane od potpisivanja ugovora, uplaćeni depozit mu se neće vratiti, a Grad Zenica će zaključiti ugovor sa sljedećim najpovoljnijim ponuđačem, sa licitacije, čija ponuda treba biti ista ili veća od prodajne vrijednosti auta.

# DODATNE INFORMACIJE

Učesnicima u postupku licitacije čije ponude ne budu prihvaćene, vraća se uplaćeni depozit. Zahtjev za povrat depozita podnosi se u pismenoj formi, sa naznakom: Grad Zenica, Trg BIH 6, Komisiji za provođenje postupka licitacije vozila. Povrat depozita izvršit će se donošenjem Rješenja i uplatom na žiro račun.

Sve informacije u vezi sa javnom prodajom – licitacijom mogu se dobiti svaki radni dan na broj telefona: 032/447-697, kontakt osoba Emina Šehić.

# PREDSJEDNIK KOMISIJE

.................................................................

Emina Šehić

Prilog 1.

**OBRAZAC ZA CIJENU PONUDE**

Ponuda za: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(broj LOT-a, marka i tip vozila, registarska oznaka vozila)

Ime i prezime fizičkog lica / naziv pravnog lica: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: ­­­­­­ ­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

JMBG za fizička lica / ID broj za pravna lica: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj žiro računa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IZNOS PONUDE: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(slovima \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

Potpis podnosioca ponude: ........................................................................................................

(pečat pravnog lica)

Uz ponudu obavezno dostaviti:

* Dokaz o uplaćenom depozitu (primjerak uplatnice)
* Za fizička lica - ovjerenu kopiju lične karte
* Za pravna lica – ovjerenu kopiju Aktuelnog izvoda iz sudskog registra, ne stariju od tri mjeseca od dana predaje ponude
* Za punomoćnika,ovjerenu kopiju punomoći